Държавен вестник, бр. 83, 2022 г., стр. 47

БРОЙ  83	
Д Ъ Р Ж А В Е Н  В Е С Т Н И К 	
СТР.  47  
ненти се сглобяват и образуват строителна 
конструкция.
31. „Описание на метода за монтаж“ е 
текстово и графично описание на избраната 
технология на монтаж, осигуряваща носимо­
способност и устойчивост на конструкцията 
за всички етапи на монтажа.
32. „Позиция“ е наименованието на даден 
детайл, чрез което детайлът се идентифици-
ра в производствения процес. Позициите се 
дефинират при разработването на производ-
ствените чертежи.
33. „Предмонтаж“ е технологичен подход, 
при който част от индивидуалните стоманени 
елементи се сглобяват в заводски условия в 
окрупнени транспортни единици. По този на-
чин се спестява обектова монтажна дейност. 
Тъй като това е монтажна операция, изнесена 
във времето преди самия обектов монтаж, 
то за нея се изискват същите документи и 
контрол, както е предписано в проектната 
документация за самия монтаж. Обектовият 
монтаж и заводският предмонтаж се извърш-
ват от различни бригади.
34. „Проектна документация“ е комплект 
от чертежи, обяснителни записки, изчисли-
телни доклади, технически спецификации за 
изпълнение на определени технологични или 
монтажни операции, която се разработва и 
подписва от проектанта по част „Конструк-
ции“, по смисъла на ЗУТ. На базата на инвес-
тиционен проект, част от който е проектната 
документация по част „Конструкции“, и след 
преглед и приемане съгласно процедурите, 
регламентирани в ЗУТ, се издава разрешение 
за строеж.
35. „Спецификацията на стоманената кон-
струкция за производство в заводски усло-
вия“ представлява техническо и детайлно 
надграждане на проектната документация 
за нуждите на производството и монтажа, 
детайлно дефинирана в чл. 6, ал. 2 и 3. 
36. „Изпълнение на стоманени конструк-
ции“ са дейности, необходими за изработката 
и доставянето на стоманени елементи, които 
според възлагането може да включват достав-
ка на материали и компоненти, подготовка и 
монтаж, заваряване, механични съединителни 
средства, транспорт, обработка на повърхност-
та, както и тяхното инспектиране и докумен-
тиране. Извършва се съгласно изискванията 
на БДС EN 1090-2.
37. „Производствени чертежи“ са чертежи, 
които дават пълната, точна и еднозначно 
представена информация, необходима за 
производството на елементи от стоманена 
конструкция.
38. „Пълен провар“ е заваръчен шев, при 
който сплавяването между заваряваните детай-
ли и/или елементи се осъществява по цялата 
дебелина на контактуващите повърхнини. 
39. „Разкрой“ е технологична операция, при 
която стоманените компоненти се изрязват 
чрез различни методи така, че да придобият 
предварително зададена форма.
40. „Технологична операция“ е част от 
технологичния процес за един или няколко 
едновременно обработвани детайли, която се 
изпълнява с едни и същи машини и инструмен-
ти и от един и същи изпълнител. Различават се 
основни технологични операции, при които се 
променят състоянието и степента на готовност 
на детайлите и елементите, и спомагателни, 
които са свързани с подготовката на работ-
ното място, машините, инструментите и др. 
41. „Работни технологични карти“ са по-
мощна документация, разработвана от про-
изводителя на стоманената конструкция или 
организацията, извършваща изработката на 
строителната площадка.
42. „Стоманена конструкция“ е съвкупност 
от основни съставни части, наречени елемен-
ти, съединителни средства и готови изделия.
43. „Строителен продукт“ е всеки продукт 
или комплект, който е произведен и пуснат 
на пазара за трайно влагане в строежи или в 
части от тях и чиито експлоатационни показа-
тели имат отражение върху експлоатационните 
характеристики на строежите по отношение 
на основните изисквания към строежите.
44. „Частичен провар“ е заваръчен шев, 
при който сплавяването между заварявани-
те детайли и/или елементи се осъществява 
само в определена част от дебелината им на 
контактуващите дебелини.
§ 2. За нарушения на наредбата се прилагат 
административнонаказателните разпоредби на 
ЗУТ и на Закона за административните нару-
шения и наказания, освен ако по реда на друг 
закон не се предвижда по-тежко наказание.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Наредбата се издава на основание 
чл. 169, ал. 4 във връзка с ал. 1, т. 1 от ЗУТ и 
отменя Правилата за изпълнение и приемане 
на видовете строителни и монтажни работи, 
част „Сгради“, раздел „Стоманени конструк-
ции“, утвърден със Заповед № 2904 от 1968 г. 
на министъра на строежите (публ., БСА, кн. 
10 от 1968 г.), изм. и доп., 1978 г. и 1982 г. 
(публ., БСА, кн. 8 от 1978 г. и кн. 1 от 1982 г.).
§ 4. Наредбата влиза в сила 6 месеца след 
обнародването є в „Държавен вестник“.
§ 5. Производството по въвеждането в 
експлоатация на строеж, започнало преди 
влизането в сила на наредбата, се довършва 
по досегашните условия и ред. За започнало 
производство по въвеждане в експлоатация 
се счита датата на внасяне на искане пред 
компетентния орган съгласно ЗУТ.
Министър:  
Иван Шишков